CELEX: 62020CA0360
Language: lv
Date: 2021-10-14 00:00:00
Title: Lieta C-360/20: Tiesas (astotā palāta) 2021. gada 14. oktobra spriedums (Tribunalul Argeş (Rumānija) lūgums sniegt prejudiciālu nolēmumu) – Ministerul Lucrărilor Publice, Dezvoltării şi Administraţiei, iepriekš Ministerul Dezvoltării Regionale şi Administraţiei Publice/NE (Lūgums sniegt prejudiciālu nolēmumu – Eiropas Savienības finanšu interešu aizsardzība – LESD 325. pants – Cīņa pret krāpšanu un citām nelikumīgām darbībām – Konvencija par Savienības finanšu interešu aizsardzību – Jēdziens “krāpšana” – Pārkāpjošā rīcība projekta ilgtspējas nodrošināšanas posmā)

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/9
            
         
      Tiesas (astotā palāta) 2021. gada 14. oktobra spriedums (Tribunalul Argeş (Rumānija) lūgums sniegt prejudiciālu nolēmumu) – Ministerul Lucrărilor Publice, Dezvoltării şi Administraţiei, iepriekš Ministerul Dezvoltării Regionale şi Administraţiei Publice/NE
      (Lieta C-360/20) (1)
      
      (Lūgums sniegt prejudiciālu nolēmumu - Eiropas Savienības finanšu interešu aizsardzība - LESD 325. pants - Cīņa pret krāpšanu un citām nelikumīgām darbībām - Konvencija par Savienības finanšu interešu aizsardzību - Jēdziens “krāpšana” - Pārkāpjošā rīcība projekta ilgtspējas nodrošināšanas posmā)
      (2021/C 502/13)
      Tiesvedības valoda – rumāņu
      
         Iesniedzējtiesa
      
      
         Tribunalul Argeş
      
      
         Pamatlietas puses
      
      
         Prasītāja: Ministerul Lucrărilor Publice, Dezvoltării şi Administraţiei, iepriekš Ministerul Dezvoltării Regionale şi Administraţiei Publice
      
      
         Atbildētājs: NE
      
         Rezolutīvā daļa
      
      
                  1)
               
               
                  Konvencijas, kas izstrādāta uz Līguma par Eiropas Savienību K.3. panta pamata par Eiropas Kopienu finanšu interešu aizsardzību un kas parakstīta Briselē 1995. gada 26. jūlijā, 1. panta 1. punkta a) apakšpunktā paredzētais jēdziens “krāpšana, kas ietekmē [Eiropas Savienības] finanšu intereses”, ir jāinterpretē tādējādi, ka tas ietver viltotu vai nepareizu paziņojumu uzrādīšanu pēc projekta, kuram ir saņemts finansējums, īstenošanas, lai radītu iespaidu par ilgtspējas nodrošināšanas posma laikā paredzēto pienākumu ievērošanu.
               
            
                  2)
               
               
                  Savienības tiesību pārākuma princips ir jāinterpretē tādējādi, ka valsts tiesai ir pienākums valsts tiesību normas interpretēt atbilstoši pienākumiem, kas izriet no LESD 325. panta 1. un 2. punkta, skatītiem Konvencijas, kas izstrādāta uz Līguma par Eiropas Savienību K.3. panta pamata par Eiropas Kopienu finanšu interešu aizsardzību un kas parakstīta Briselē 1995. gada 26. jūlijā, 1. panta 1. punkta a) apakšpunkta gaismā, ja vien šāda interpretācija neizraisa likumpārkāpumu un sodu likumības principa pārkāpumu.
               
            
         (1)  OV C 390, 16.11.2020.